Ganoderma adspersum

Ganoderma adspersum Ganodermataceae familiako onddo espezie bat da.

 Deskribapena 
Karpoforoa: 20 eta 52 cm bitarteko diametrokoa, sesila, substratuari zabal itsatsita, kontsola-formakoa, gaineko gainazala lobulatua, gutxi zonatua, marroi-burdin kolorekoa, lakatua.

Himenioa: Behealdean, hodi luzez osatua, 10 eta 50 mm bitartekoa. Marroi kolorekoa, geruzak eta poro biribilduak (4-5 mm-koak) bereizten dituen marra zuririk gabea, poro zuriak ukitzean arre-gorrixka kolorera biratzen dutenak. 

Haragia: Egurraren antzekoa, lodia, marroi-gorrixka kolorekoa. Usain atseginekoa, erretxinarena.

Etimologia: Ganoderma terminoa grekotik dator, grezieraz “gano derma” hitzak, azal distiratsua esan nahi du.

 Jangarritasuna 
Janezina. Interes gastronomikorik gabea.

 Nahasketa arriskua 
Antzekoetatik bereizten duena: Ehundura (haragia) lodia, hainbat cm-ko lodierakoa, eta hainbat hazkuntza-geruzarekin, arre-gorrixka ilun kolorekoa, uniformea, orban zuririk gabea.

 Sasoia eta lekua 
Urte osoan. Parkeetan, lorategietan, zuhaitz oso zaharretan (Fagus, Quercus, Tilia, Aesculus). Usteldura zuria eragiten du.

 Banaketa eremua 
Hawaii, Ameriketako Estatu Batuak, Mexiko, Guyana Frantsesa, Argentina, Burkina Faso, Kanariak, Europa, Errusia, Kaukasia, Turkia, Iran, Uzbekistan, Txina.

 Erreferentziak 

 Kanpo estekak 

Kategoria:Ganoderma
Kategoria:Hawaiiko onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Guyana Frantseseko onddoak
Kategoria:Kaukasoko onddoak
Kategoria:Uzbekistango onddoak
Kategoria:Txinako onddoak
Kategoria:Irango onddoak
Kategoria:Argentinako onddoak
Kategoria:Burkina Fasoko onddoak
Kategoria:Turkiako onddoak